מכשיר ה-iPad של אפל וסביבת הפעולה שלו ישנו ככל הנראה את המודלים העסקיים הקיימים ואת אופן השימוש בטכנולוגיה קיימת, כמו ה-iPod לפניו, כך על פי גרטנר (ניו יורק: IT) - חברת המחקר והייעוץ הבינלאומית לתחומי טכנולוגיית מידע ותקשורת (ICT).
גרטנר ממליצה למנכ"לים להבטיח כי פוטנציאל השימוש ב- iPad מוערך כיאות בארגוניהם. "אין זה תפקידו המסורתי של המנכ"ל להתערב באופן ישיר בהחלטות לגבי מכשירים טכנולוגיים, אולם ה-iPad הוא מקרה שונה. לא מדובר כאן רק בגאדג'ט האופנתי האחרון ומומלץ למנכ"לים לדון בנושא עם סמנכ"לי הטכנולוגיה", אומר סטיבן פרנטיס, סגן נשיא ועמית גרטנר.
בגרטנר צופים כי מכירות המדיה טאבלטים למשתמשי קצה יסתכמו ב-2010 ב-19.5 מיליון יחידות, עקב מכירות ה-iPad. מכשירי המדיה טאבלט צפויים לצמיחה חזקה, כאשר המכירות למשתמשי קצה צפויות להסתכם ב-54.8 מיליון יחידות עד 2011, עלייה של 181% לעומת 2010; ולעבור את רף ה-208 מיליון יחידות ב-2014.
עקב כך, ממליצה גרטנר לארגוני IT לספק תמיכה ב-iPad לפחות ברמה בסיסית, למספר מוגבל של משתמשי מפתח, ולהכין תקציב לתמיכה רחבה יותר ב-iPad עד אמצע 2011.
ב-iPad עבור הארגון ומתחריו. גרטנר מתייחסת ל-iPad כאל מוצר מכונן אשר מגדיר מחדש את השוק, זאת בניגוד למי שסברו תחילה שמדובר במוצר נישה בשלב.
"אנחנו יכולים לראות כבר היום הודעות על מוצרים מתחרים מספקים אחרים, כולל RIM, סמסונג, HP ודל, אולם ה-iPad נמצא הרבה לפני העדר עם נתח הארי מהשוק, אומר פרנטיס.
עבור גרטנר, ה- iPad אינו תחליף למחשב הנייד עבור מרבית המשתמשים, אלא מכשיר נלווה בעל ערך רב, בדיוק כמו ה-iPhone. מכיוון שהוא מפריע הרבה פחות בפגישות אישיות מאשר מחשב נייד, הוא מתאים מאוד לפגישות מכירות או שיתוף מידע. בנוסף הוא מקל על צריכת מדיה אלקטרונית ובכך מגביר אותה.
בגרטנר ממליצים למנכ"לים לפעול בעניין במהירות: "גם אם נדמה לך שמדובר בטרנד חולף, מחירה של פעולה מוקדמת בעניין הוא נמוך, ואילו מחירה של פעולה מאוחרת יכול להיות גבוה מאוד", מדגיש פרנטיס.
גוגל: גידול של 5 מיליון דולר בשבוע בהכנסות CDT - שומרים על אינטרנט חופשי ESET: מגנים על Exchange Server דור העתיד של הטלוויזיה?